பிக்பாஸ் சீஸன் தொடர்பாக நிறைய ஹோம்ஒர்க் செய்து வந்திருக்கிறார் என்பதை அவ்வப்போது ரித்விகா உறுதிப்படுத்துகிறார். ‘இந்த வார எவிக்ஷன் மற்றும் அடுத்த வார நாமினேஷன்’ ஆகியவை பற்றிய ஆரூடங்களை உறுதியான குரலில் நித்யா மற்றும் பொன்னம்பலத்திடம் கூறிக் கொண்டிருந்தார். ‘அடுத்த வார நாமிஷேன்ல நீங்க வர மாட்டீங்க. நான் சொல்றேன் பாருங்க’ என்று நித்யாவைப் பார்த்து அழுத்தமாகக் கூறினார் ரித்விகா. “வைஷ்ணவி கண்டிப்பா வருவா” என்றும் சொன்னார்.